**ГОДИШЕН ОТЧЕТ**

**НА**

**НАРОДНО ЧИТАЛИЩЕ „ХРИСТО БОТЕВ-1918”**

**С.НОВА ВЪРБОВКА,ОБЩ.СТРАЖИЦА**

**ЗА 2023 ГОДИНА**

Съгл.чл. 26 а ,ал.4 от ЗНЧ….

 Уважаеми дами и господа, членове и гости на Читалище „Христо Ботев-1918” с. Нова Върбовка, ДОБРЕ ДОШЛИ НА настоящото отчетно общо събрание.

 Основните цели в работата ни съвместно с Пенсионерския клуб „Надежда“ и Кметството през тази години бяха в съответствие с ролята и мястото на народните читалища за утвърждаването им не само като традиционна културна и просветна организация, но и като съвременна гражданска организация, призована на обхване по – широк кръг от населението. Целите ни определени в ЗНЧ са насочени към обогатяване на културният живот на населеното място , развитие и обогатяване на социалната и образователната дейност, запазване и възраждане на традициите и обичаите , възпитаване и утвърждаване на национално самосъзнание, естетическото възпитание , осигуряване на достъп до информация.

 Тъй като нямаме възможност за създаване на художествени състави и оркестри, сме насочили усилията си към поддържане на любителски школи. Към настоящия момент те са три:

 – Кулинарен клуб, подготвя и участва с кулинарни изделия и щандове в кулинарни фолклорни празници и фестивали в страната. Чудесно представяне - от всяко участие се завръщаме с плакети-награди, достойно представяне заедно с членове на ПК „Надежда“, популяризираме името на читалището и на населеното място. Традиционно ежегодно успешно участие във „Фестивала на рибните ястия и още нещо“ в гр. Бяла Черква, Фестивала „Житената питка“ в гр. Стражица, „Фестивал на дренката“ в с. Горски Сеновец и от тази година и Фестивал на греяната ракия и зелевата чорба“ в с. Бабово – общ. Русе

* Школа „Сръчковци“ – където се изработват народни носии, мартеници и други изделия, свързани с традиционните празници и обичаи. И през 2023 –та година участието на читалището беше отличено с награди на общинските мартенски конкурси и не само на тези конкурси.
* Отворен клуб „Творец“ – за всички членове на читалището – литературни сбирки, четения на авторски и не само такива творби, участия в литературни конкурси, изготвяне на табла, витрини и др. Всяка година читалището ни участва и е отличавано в литературните конкурси на Каралийчевите дни.

 Над 30 са организираните културни мероприятия от читалището, а именно: отбелязване на националните и традиционни празници, поднасяне на венци на паметника в центъра на селото. Правим възстановка на обичаи и традиции, свързани с празниците Бабинден, Трифон Зарезан, Баба Марта, Великден, Ден на христоянското семейство, Стефановден, Коледа и др. Всяка година приготвяме подаръчни пакети, който подаряваме на малките жители на селото по инициативата „Коледа от прага“, която се роди по време на ковид пандемията и остана, като традиция. Изготвяне на тематична украса за всеки празник. Участие в конкурсите „Най –атрактивна мартеница“, „Куклата на баба“, „Моята Коледа с баба и дядо“ , конкурси за най красиви терлици, за коледна украса и други. Организираме посещения на театрални постановки, но за съжаление все още интереса на част от съселяните ни не е на желаното ниво и в тази насока има все още какво да се желае.

 Библиотечната дейност, е формата, чрез която читалището реализира задачата си за разширяване и обогатяване на знанията и интереса към науката, изкуството и култура. В момента библиотечният фонд разполага с около 4300 тома литература / в т. ч. дарения/. Стремежът ни е непрекъснато обогатяване на фонда с литература, и вече имаме дарения - на библиотечни шкафове заедно с 1000 книги от дарител от гр. Стражица, както и дарения на 200 книги от семейство Стамболян от гр. Пловдив. Получихме дарение на инвентар от ЕТ „Нива 60“ - Тодор Стоянов от нашето село.

 Средно годишния брой на обслужваните потребители е 540. След възобновяването на дейността на пенсионерския клуб се наложи като хубава традиция съвместни сбирки два пъти седмично за литературни четения и обсъждания.

 Дори, и малкото читатели останали на село библиотеката успява да се запази като интересно място за посещение. Основна наша задача трябва да остане търсенето на подходящи форми за привличането на по вече хора в библиотеката, особено у децата, у който трябва да създадем интерес към книгата, както и навици за четене съобразени с техните интереси и желания.

 Читалището работи както с млади хора, така и с пенсионери и хора на средна възраст.

 Благодарим на общинското ръководство за подкрепата, която ни оказват. Благодарим и на нашия дарител, роден в с. Нова Върбовка и оказал огромна финансова подкрепа за обновяването на читалищната сграда и без който нямаше да имаме материална база и възможности спокойно да работим. Благодарим и за утвърдилия се вече за втора година традиционен Илинденски събор, спонсориран от същия дарител. Основната цел на този събор е да среща хората, да накара хора, живеещи в различни краища на страната и по света да си спомнят за родното място и за своите родове. Разчитаме както на съдействието на кметството, така и на доброволческа и гражданска подкрепа от съселяните.

 През 2022 г. започнахме и продължаваме да работим по набирането на материали, систематизирането и изработването на Алманаха „Нова Върбовка- свидно бащино огнище, обич, гордост и тревога“. Благодаря на жителите на селото, който с желание оказват помощ и съдействие при издирване и събиране на материалите. Целта на този сборник е да събере, съхрани, представи и популяризира историческото и културно наследство по съвременен и атрактивен начин, да обогатява знанията и събужда интереса към родовата памет и естествените връзки със своите корени. Искам да отбележа, че според Председателя на Българската генеалогична федерация „Родознание“ професор Антоанета Запрянова ние носим гените на 10 поколения назад. Ето защо е много важно да познаваме своя род, да помним родовите си корени, за да знаем какво е духовното ни наследство, какво е характерно, какви наследствени болести може да носим, какви черти по линия на двата рода и прочие. Мисля, че успешно реализираме тази кауза, съдейки по отзивите на хората и голямата посещаемост. На събора през 2023 г. присъстваха около 500 човека – свързани по един или друг начин с това място и тези корени .

 През тази година започнахме изработване на авторски народни носии от автентични тъкани и украси от нашето село. Всичко това насърчава съвместното участие на различни социални и граждански групи и културни институции и осигурява приемственост на поколенията.

Читалището в България е преживяло различни периоди в развитието си. Днес то е важно за обществото, за децата подрастващите и възрастните хора. То дава нови съвременни възможности за духовна реализация и изява.

Цялото ръководство на Читалището благодари на Общинска администрация гр. Стражица, на служителите на Кметството за оказаната помощ и подкрепа. Разчитаме на ползотворно сътрудничество и обединяване на възможности, желания и ентусиазъм в усилията ни за утвърждаване на читалището като желано средище, имащо своя огромен дял за съживяване на селцето ни, за разрастване и преоткриване на гражданското участие на местната общност, за запазване на дълбоката взаимовръзка с миналото, традициите, с образованието и благотворителността, изграждащи авторитета на читалището.

01.03.2024 г. Председател : ……………..

С. Нова Върбовка / Нина Николова/

 Секретар: ……………………

 /Марияна Янакиева/

 Г О Д И Ш Е Н О Т Ч Е Т

НА ПРОВЕРИТЕЛНАТА КОМИСИЯ ПРИ НАРОДНО ЧИТАЛИЩЕ „ХРИСТО БОТЕВ 1918” СЕЛО НОВА ВЪРБОВКА

 ОБЩ. СТРАЖИЦА ЗА 2023 ГОДИНА

 Проверителната комисия след извършена проверка установи, за изразходване на субсидията на читалището през 2023 г. следното:

 Получена субсидия за 2023 г- 14497,00 лв.

 Разходи общо за 2023 г. 13297,86 лв.

 В т.ч. по пера, както следва:

* Заплати на персонал зает по трудови
* правоотношение - 7375,37 лв.
* Осигурителни вноски от работодател
* за ДОО - 2331,92 лв.
* Здравно осигурителни вноски и др.
* плащания - 1555,80 лв.
* - Издръжка - - 2034,77 лв.
* в т.ч.
* Данъци и такси - 422,11 лв.
* Материали/вкл. книги/ - 763,70 лв.
* Командировки - 234,37 лв.
* Външни услуги - 551,92 лв

 Считаме, че средствата от субсидията на читалището са изразходвани законосъобразно, не бяха констатирани нарушения.

01.03.2024 г. Проверителна комисия:

С. Нова Върбовка 1………… /Владимир Д. Владов/

 2…………/Иванка Ат. Маринова/

 3…………/Никола Ив. Матеев /